


NÁRODNÁ RADA SLOVENSKEJ REPUBLIKY
VII. volebné obdobie


Návrh
Zákon

z ...................2018,

[bookmark: _Hlk521782063]ktorým sa mení a dopĺňa zákon č. 233/1995 Z. z. o súdnych exekútoroch                   a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony
 	Národná rada Slovenskej republiky sa uzniesla na tomto zákone:  
 
Čl. I

Zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona                    č. 353/1997 Z. z., zákona č. 235/1998 Z. z., zákona č. 240/1998 Z. z., zákona                                    č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona                  č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z.  z., zákona č. 585/2006 Z. z., zákona               č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona č. 192/2009 Z. z., zákona                         č. 466/2009 Z. z., zákona č. 144/2010 Z. z., zákona č. 151/2010 Z. z., zákona                                    č. 102/2011 Z. z., zákona č. 348/2011 Z. z., zákona č. 230/2012 Z. z., zákona                                    č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z., zákona č. 180/2013 Z. z., zákona č. 299/2013 Z. z., zákona č. 355/2013 Z. z., zákona č. 106/2014 Z. z., zákona č. 335/2014 Z. z., zákona                        č. 358/2015 Z. z., zákona č. 437/2015 Z. z., zákona č. 438/2015 Z. z., zákona                                    č. 440/2015 Z. z., zákona č. 125/2016 Z. z., zákona č. 2/2017 Z. z., zákona č. 264/2017 Z. z., zákona č. 59/2018 Z. z. a zákona č. 177/2018 Z. z. sa mení a dopĺňa takto: 
 
1. V § 48 ods. 3 písmeno a) znie:
„a) označenie súdu, ktorému je určený a označenie exekútora, ktorý má byť poverený na vykonanie exekúcie,“.

2. V § 55 ods. 4 sa na konci pripája táto veta: „Každá ďalšia vec toho istého oprávneného voči tomu istému povinnému pridelená exekútorovi podľa predchádzajúcej vety sa spojí na spoločné exekučné konanie, ibaže by to vzhľadom na okolnosti zlučovaných vecí nebolo účelné. Proti uzneseniu o spojení vecí môže oprávnený aj povinný podať námietku v lehote 15 dní od jeho doručenia, ktorú predloží exekútor súdu do troch pracovných dní.“.  O námietke rozhodne súd do 15 dní od jej doručenia. Podanie námietok nemá odkladný účinok.

3. § 55 sa dopĺňa odsekom 8, ktorý znie:
„(8) Podľa odseku 1 až 6 sa postupuje iba v prípadoch, kedy oprávneným je štátna rozpočtová organizácia a štátna príspevková organizácia,  štátny fond,  štátny orgán bez právnej subjektivity spravujúci majetok štátu, právnická osoba, ktorej väčšinovým vlastníkom alebo ovládajúcou osobou je štát alebo ktorá je zriadená osobitným právnym predpisom, alebo právny nástupca takýchto organizácií, fondov a osôb. V ostatných prípadoch exekúciu vykoná exekútor, ktorý má byť podľa návrhu na vykonanie exekúcie poverený na vykonanie exekúcie na návrh oprávneného alebo na návrh toho, kto preukáže, že naňho prešlo právo z rozhodnutia a ktorého na vykonanie exekúcie poverí súd.“.

4. V § 199d sa za odsek 1 vkladajú nové odseky  2 a 3 znejú: 
„(2) Oprávnený nemá voči povinnému nárok na náhradu trov v prípadoch, kde predmetom exekúcie je výkon exekučného titulu, z ktorého povinnému ako fyzickej osobe, ktorá pri vzniku záväzku zakladajúceho jej postavenie povinného nebola v postavení podnikateľa, vyplýva voči oprávnenému alebo jeho právnym predchodcom povinnosť na plnenie zo záväzkového vzťahu založeného v čase menej ako päť rokov po tom, ako bola voči povinnému zastavená exekúcia podľa § 61n ods. 1 písm. d) alebo ukončená exekúcia podľa § 61o. 
(3) V prípade vecí, ktoré inak mohli byť v rozmedzí 6 mesiacov začaté na jeden návrh oprávneného, sa za účelne vynaložené trovy oprávneného nepovažujú tie, ktoré by oprávnenému nevznikli, ak by si nároky voči povinnému uplatnil jedným návrhom na vykonanie exekúcie. Námietku voči účelnosti vynaložených trov exekúcie môže vzniesť u exekútora povinný do 15 dní od doručenia upovedomenia o začatí exekúcie, o námietke rozhoduje súd do 15 dní od jej doručenia; na to ho musí také upovedomenie upozorniť“. 
 
Doterajšie odseky 2 a 3 sa označujú ako 4 a 5. 
  
[bookmark: _Hlk522010529]5. V § 211a ods. 2 sa na konci pripája táto veta:  „Exekútor vymaže z registra všetky údaje týkajúce sa vedenej exekúcie, ktorá bola zastavená  podľa § 61n ods. 1 písm. d) alebo ukončená podľa § 61o najskôr po uplynutí 5 rokov od jej zastavenia.“.
 
6. V § 211a ods. 5 sa na začiatok vkladá nová prvá veta, ktorá znie:  „V rozsahu do 50 prístupov za jeden kalendárny rok alebo v takom vyššom rozsahu, ktorý vo všeobecne záväznom právnom predpise ustanoví ministerstvo, má bezplatný prístup do registra exekúcií každý.“. 

Čl. II

Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení zákona č. 353/2005 Z. z., zákona č. 520/2005 Z. z., zákona č. 198/2007 Z. z., zákona č. 209/2007 Z. z., zákona č. 270/2008 Z. z., zákona č. 552/2008 Z. z., zákona                       č. 477/2008 Z. z., zákona č. 276/2009 Z. z., zákona č. 492/2009 Z. z., zákona                                   č. 224/2010 Z. z., zákona č. 130/2011 Z. z., zákona č. 348/2011 Z. z., zákona                                   č. 305/2013 Z. z., zákona č. 371/2014 Z. z., zákona č. 87/2015 Z. z., zákona č. 117/2015 Z. z., zákona č. 390/2015 Z. z., zákona č. 437/2015 Z. z., zákona č. 282/2015 Z. z., Z. z., zákona                   č. 389/2015 Z. z., zákona č. 91/2016 Z. z., zákona č. 125/2016 Z. z., zákona č. 291/2016 Z. z., zákona č. 315/2016 Z. z., zákona č. 377/2016 Z. z. a zákona č. 264/2017 Z. z., zákona                     č. 279/2017 Z. z. sa mení takto: 
 
        1.   V § 166k prvá veta znie: „Pri podaní návrhu na vyhlásenie konkurzu alebo návrhu na určenie splátkového kalendára, až do ustanovenia správcu, musí byť dlžník zastúpený advokátom, Centrom právnej pomoci25a) alebo advokátom určeným Centrom právnej pomoci. Ak ide o advokáta určeného Centrom právnej pomoci, zastúpenie sa preukazuje rozhodnutím Centra právnej pomoci podľa osobitného predpisu25a)“. 

V § 167a ods. 1 písmeno f) znie:   
„f) bol zložený preddavok na úhradu paušálnej odmeny správcu oprávnenou osobou alebo Centrom právnej pomoci; preddavok súd bez zbytočného odkladu po vyhlásení konkurzu poukáže na účet správcu alebo ho vráti zložiteľovi, ak súd konkurz nevyhlási.“.  

Čl. III 
 
[bookmark: _Hlk522012559]Zákon č. 327/2005 Z. z. o poskytovaní právnej pomoci osobám v materiálnej núdzi                a o zmene a doplnení zákona č. 586/2003 Z. z. o advokácii a o zmene a doplnení zákona                 č. 455/1991 Zb. o živnostenskom podnikaní (živnostenský zákon) znení zákona                               č. 8/2005 Z. z. v znení zákona č. 451/2008 Z. z., zákona č. 477/2008 Z. z., zákona                            č. 495/2009 Z. z., zákona č. 332/2011 Z. z., zákona č. 335/2012 Z. z., zákona                                   č. 495/2013 Z. z., zákona č. 307/2014 Z. z., zákona č. 131/2015 Z. z., zákona                                    č. 125/2016 Z. z., zákona č. 377/2016 Z. z. a zákona 264/2017 Z. z. sa dopĺňa takto: 

V § 24i sa za prvú vetu vkladá nová druhá veta, ktorá znie: „V prípadoch hodných osobitného zreteľa môže byť splatnosť preddavku predĺžená na najviac päť rokov od jeho poskytnutia alebo povinnosť vrátiť poskytnutý preddavok môže byť dlžníkovi  odpustená.“.  

Čl. IV 

Tento zákon nadobúda účinnosť 1. decembra 2018.


 


